Margita Balšianková-Lacková

Margita Balšianková-Lacková (rodená Margita Balšianková; * 22. december 1940, Užhorod) je slovenská akademická maliarka pôsobiaca v Košiciach. Margita vyštudovala krajinárstvo a figurálnu maľbu na Vysokej škole výtvarných umení v Bratislave, kde spoznala aj svojho manžela, akademického maliara Michala Lacka. Je známa pre svoju tvorbu art protisov, gobelínov, drevenej intarzie, maľby, ilustrácie kníh a exteriérových výtvarných dotvorení architektonických stavieb.

Štúdium 
V rokoch 19571958 navštevovala prípravný kurz kreslenia u Ľudovíta Felda.

V rokoch 19581965 študovala na Vysokej škole výtvarných umení v Bratislave, v ateliéri krajinárstva a figurálnej maľby (pod vedením nár. umelcov a profesorov J. Želibského a D. Milly).

Tvorba 

Po skončení štúdia sa vrátila do Košíc, kde začala učiť v novo založenej Ľudovej škole umenia na výtvarnom odbore. V roku sa vydala za spolužiaka, akademického maliara, Michala Lacka, s ktorým má 2 deti.

V roku 1977 zanechala učenie a vstúpila do voľného povolania a začala svoju tvorbu gobelínov, tapisérií, art protisov, drevenej intarzie, takisto grafiky. Počas svojho výtvarného pôsobenia sa spolu so svojím manželom venovala výtvarnému dotvoreniu architektonických stavieb. Medzi rokmi 1977 a 2000 vytvorila mnoho výtvarných diel v podobe mozaík, maľovanej keramiky a drevených intarzií.

Diela a výstavy 
Jej diela visia v Jakabovom paláci v Košiciach a takisto sú uložené v archívoch východoslovenskej galérie v Košiciach, aj keď pri požiari VSG v roku 1985 boli niektoré zničené.

Takisto bolo veľa diel na architektonických objektoch po roku 1989 necitlivo zničených, keď sa objekty skupovali a privatizovali a noví majitelia nemali záujem umelecké diela zachovať.

Účasť na výstavách 
 1966 – Kresba, maľba – Individuálna výstava, Predajňa Dielo, Košice
 1966 – Kresby, grafika, plastika, Východoslovenská galéria, Košice
 1966 – Mladá československá kresba, ČSK kultúrne stredisko, Káhira
 1967 – Situácia I. (výstava mladých výtvarníkov), Dom umenia, Bratislava
 1973 – Výstava východoslovenských výtvarníkov, Užhorod
 1973 – Členská výstava KO ZSVU, Košice
 1974 – Výstava východoslovenských výtvarníkov, Miškolc
 1975 – 30. výročie oslobodenia, Dom umenia, Bratislava
 1975 – Manželstvo, rodičovstvo a život našich detí, Dom umenia, Bratislava
 1975 – Členská výstava KO ZSVU, Košice
 1976 – Otvor sa, rozprávka, Východoslovenská galéria, Košice
 1977 – 60. výročie VOSR, Dom umenia, Bratislava
 1978 – Grafika na východnom Slovensku, Košice
 1978 – 30. výročie Februárového víťazstva, Praha
 1979 – Dukla večne živá, Východoslovenská galéria, Košice
 1979 – Kresba na východnom Slovensku, Prešov
 1981 – Svet detí očami ilustrátorov Veselky, Košice
 1982 – Súčasná východoslovenská grafika, Košice
 1983 – Výtvarníčky východoslovenského kraja, Prešov
 1985 – Kresba, Individuálna výstava, Košice
 1987 – Súčasná textilná tvorba, Košice
 1989 – Art protis – Individuálna výstava, Košice
 1990 – Ženy a umenie, Košice
 1990 – Salón 90, Košice
 1992 – Art protis, Bojnice

Realizácia v architektúre (výber) 
 1987 – Drevená intarzia v spolupráci s J. Malňákom pre Okresný výbor KSS
 ? – Drevená intarzia pre Sobášnu sieň, Košice. Sídlisko D. Hrdinov
 1977 – Mozaika v spolupráci s M. Lackom pre Okresné veterinárne zariadenie
 1980 – Maľovaná keramika pre bývalý Daňový úrad, Košice

Ilustrované knihy (výber) 
 1974 – Januš z Braniska – Ján Štiavnický
 Otecko, ja som ťa hľadal – Michal Sabadoš
 1985 – Povesti z dávnych vekov – Ján Štiavnický
 Literárne motívy – Ľudo Ondrejov
 Bezdomovčatá – Ladislav Fričovský
 Rozprávka o dvoch obláčikoch – Ladislav Fričovský

Ďalšie diela (výber) 
 Kolovrátok, sedemdielny rozprávkový seriál pre ČST Košice – M. Grznárová

Referencie

Externé odkazy 
 

Osobnosti z Užhorodu
Slovenskí maliari
Absolventi Vysokej školy výtvarných umení v Bratislave